UE vrea ca România să termine căile ferate de mare viteză. Trenurile vor trebui să circule cu 160 km/h.
Comisia Europeană vrea să ajungem mai repede la Budapesta. Documentul C.E menționează o rută feroviară de mare viteză spre Ungaria. Între București și Budapesta sunt 850 de km și trenurile fac 15 ore.
Comisia Europeană a prezentat o serie de planuri mărețe pentru rețeaua feroviară a Uniunii Europene, printre care și cea a României. Este nevoie!Unul dintre aceste planuri vizează necesitatea ca până în 2040 să fie gata o legătură feroviară între București și Budapesta. Pe această rută, trenurile de pasageri vor trebui să circule cu 160 km/h."România s-a angajat ca până în 2023 să modernizeze 140 de km de cale ferată, să facă 375 de km de drumuri expres și autostrăzi. Bineînțeles că aceste obiective nu s-au realizat. S-au succedat 8 miniștri ai transporturilor și întârzierile sunt foarte mari. Acest proiect este fezabil dacă se va derula poriectul fără sincope și cu o coordonare foarte bună între ministere", spune europarlamentarul Corina Crețu.Noua rețea "TEN-T" din România include o rețea feroviară de mare viteză care va lega astfel România de centrul Europei la Viena, prin Budapesta.